**FAQ – Najčastejšie kladené otázky**

*(umiestnite kurzor myši na text otázky v zozname a kliknite jej ľavým tlačidlom – tak sa dostanete k odpovedi na otázku, na ktorú ste klikli)*

[Oznámenie typu AB](#_Toc67919433)

[Základné otázky:](#_Toc67919434)

[Ak sa stanem verejným funkcionárom a podám Oznámenie „Pri ujatí sa výkonu verejnej funkcie“, musím tiež podávať oznámenie do 30.4. v tom istom roku?](#_Toc67919435)

[Ak sa stanem verejným funkcionárom v decembri a lehota na podanie oznámenia do 30 dní od ujatia sa verejnej funkcie uplynie až v januári nasledujúceho roku, za ktorý rok podávam oznámenie?](#_Toc67919436)

[Ak mi skončila počas roku verejná funkcia, musím podávať oznámenie typu B v nasledujúcom kalendárnom roku?](#_Toc67919437)

[Ak mám vo formulári oznámenia nevyplnené strany, musím ich aj tak zaslať?](#_Toc67919438)

[Čo urobím s vyplneným oznámením?](#_Toc67919439)

[Môžem zaslať oznámenie v elektronickej forme?](#_Toc67919440)

[ČASŤ A – Základné údaje o verejnom funkcionárovi](#_Toc67919441)

[Musím vyplniť všetky údaje na prvej strane tlačiva (Oznámenie typu AB)?](#_Toc67919442)

[ČASŤ B – Vykonávaná verejná funkcia](#_Toc67919443)

[Ak vykonávam viac verejných funkcií, ako ich uvediem v oznámení?](#_Toc67919444)

[ČASŤ C – Údaje oznámenia](#_Toc67919445)

[Akú podnikateľskú činnosť uvádzam v bode C/4 oznámenia AB?](#_Toc67919446)

[Aké funkcie uvádzam v bode C/5 oznámenia AB?](#_Toc67919447)

[Musím uviesť v bode C/5 oznámenia AB presný „Dátum ujatia sa funkcie“ a „Funkčné alebo iné požitky“?](#_Toc67919448)

[Ako uvádzam príjmy pri podávaní oznámenia pri ujatí sa verejnej funkcie?](#_Toc67919449)

[Ako uvádzam príjmy pri podávaní oznámenia k 30.4.?](#_Toc67919450)

[Aké prílohy priložím k oznámeniu pri ujatí sa verejnej funkcie?](#_Toc67919451)

[Aké prílohy priložím k oznámeniu do 30. 4.?](#_Toc67919452)

[Stačí mi zaslať potvrdenie o podaní daňového priznania?](#_Toc67919453)

[ČASŤ D – Majetkové pomery](#_Toc67919454)

[Ako deklarujem majetkové pomery?](#_Toc67919455)

[Uvádzam majetkové pomery za manžela/manželku a neplnoleté deti aj v prípade, že nič nevlastnia?](#_Toc67919456)

[Ak mám s manželom/manželkou rovnaký majetok v BSM, stačí vyznačiť v záhlaví oboch a zaslať jednu stranu miesto dvoch?](#_Toc67919457)

[Ak mám manžela/manželku a neplnoleté deti, ale nežijú so mnou v domácnosti, uvádzam ich majetkové pomery?](#_Toc67919458)

[Ak mám partnera/partnerku, s ktorým žijeme v domácnosti, ale nie sme manželia, uvádzam za tieto majetkové pomery?](#_Toc67919459)

[Môžem nehnuteľné veci deklarovať v prílohe?](#_Toc67919460)

[Čo uvediem v bode D/2 – vlastníctvo hnuteľných vecí okrem motorového vozidla?](#_Toc67919461)

[Ako uvediem v bode D/2 vlastníctvo motorového vozidla?](#_Toc67919462)

[Čo uvediem v bode D/3 – vlastníctvo majetkového práva alebo inej majetkovej hodnoty?](#_Toc67919463)

[Čo uvediem v bode D/4 – existencia záväzku?](#_Toc67919464)

[Čo uvediem v bode 7 – prijaté dary alebo iné výhody?](#_Toc67919465)

[Oznámenie typu C](#_Toc67919466)

[Pokiaľ ukončím jednu verejnú funkciu a kontinuálne – bez prerušenia mi začne ďalšia, aké sú moje povinnosti?](#_Toc67919467)

[Pokiaľ ukončím jednu verejnú funkciu, nastane tam pauza a o pár mesiacov začnem novú verejnú funkciu (aj keď sa tak udeje v jednom roku), aké sú moje povinnosti?](#_Toc67919468)

[Skončila mi počas roku verejná funkcia. Musím podávať oznámenie typu C v nasledujúcom kalendárnom roku po uplynutí 1 roku od skončenia verejnej funkcie?](#_Toc67919469)

**FAQ**

# Oznámenie typu AB

## Základné otázky:

### Ak sa stanem verejným funkcionárom a podám Oznámenie „Pri ujatí sa výkonu verejnej funkcie“, musím tiež podávať oznámenie do 30.4. v tom istom roku?

Oznámenie sa podáva do 30 dní od ujatia sa verejnej funkcie za predchádzajúci kalendárny rok a v takomto prípade v tomto roku verejný funkcionár nepodáva oznámenie do 30.4.

### Ak sa stanem verejným funkcionárom v decembri a lehota na podanie oznámenia do 30 dní od ujatia sa verejnej funkcie uplynie až v januári nasledujúceho roku, za ktorý rok podávam oznámenie?

Oznámenie sa podáva za predchádzajúci rok, v ktorom sa verejný funkcionár ujal verejnej funkcie.

Napríklad k ujatiu sa verejnej funkcie došlo 20.12.2020, lehota na podanie oznámenia je do 19.1.2021. Verejný funkcionár podáva oznámenie za rok 2019 a ďalšiu povinnosť podať oznámenie má do 30.4.2021 za rok 2020 (za obdobie od 20.12. – 31.12.2020).

### Ak mi skončila počas roku verejná funkcia, musím podávať oznámenie typu B v nasledujúcom kalendárnom roku?

Áno, verejný funkcionár podáva oznámenie typu B k 30.4. nasledujúceho kalendárneho roku, v ktorom deklaruje svoje funkcie, činnosti a majetkové pomery iba za obdobie, v ktorom pôsobil ako verejný funkcionár.

### Ak mám vo formulári oznámenia nevyplnené strany, musím ich aj tak zaslať?

Áno, oznámenie musí byť kompletné, t. j. musí obsahovať minimálne všetkých 14 strán formulára, aj keď zostanú nevyplnené.

### Čo urobím s vyplneným oznámením?

Elektronicky vyplnené tlačivo vo formáte .pdf sa musí vytlačiť cez políčko „Tlačiť všetko“ (na prvej strane oznámenia) a podpísané oznámenie sa zašle doporučene poštou na adresu:

*Výbor NR SR pre nezlučiteľnosť funkcií*

*Námestie Alexandra Dubčeka 1*

*812 80 Bratislava*

### Môžem zaslať oznámenie v elektronickej forme?

Nie, emailom ani cez Ústredný portál verejnej správy ([www.slovensko.sk](http://www.slovensko.sk)) to nie je možné. Takto podané oznámenie nie je možné považovať za doručené.

## ČASŤ A – Základné údaje o verejnom funkcionárovi

### Musím vyplniť všetky údaje na prvej strane tlačiva (Oznámenie typu AB)?

Áno, vrátane telefónneho čísla a emailu z dôvodu možnosti kontaktu zo strany výboru v prípade nedostatkov uvedených vo Vašom oznámení.

Odporúčame uvádzať kontaktné údaje, na ktorých je Vás možné zastihnúť aj v prípade, že verejnú funkciu už nevykonávate, ale ešte stále máte povinnosť podať oznámenie.

## ČASŤ B – Vykonávaná verejná funkcia

### Ak vykonávam viac verejných funkcií, ako ich uvediem v oznámení?

Verejný funkcionár uvedie všetky verejné funkcie, za ktoré podáva oznámenie. Ak vykonáva verejné funkcie, ktoré patria pod rovnaké písmeno (napr. zc), vloží za každú verejnú funkciu príslušnú stranu osobitne.

## ČASŤ C – Údaje oznámenia

### Akú podnikateľskú činnosť uvádzam v bode C/4 oznámenia AB?

Verejný funkcionár uvedie podnikateľskú činnosť, ktorú vykonáva ako SZČO (na základe živnostenského listu) alebo je zapísaný ako člen štatutárneho orgánu v obchodnom registri, alebo vykonáva povolanie ako fyzická osoba za zákonom ustanovených podmienok (napr. lekár, advokát, správca konkurznej podstaty, audítor, daňový poradca a pod.).

* V prípade, že ste spoločníkom a konateľom v obchodnej spoločnosti súčasne, v tomto bode uvediete iba funkciu konateľa.
* Pokiaľ sa týka spoločníka, nie je to výkon podnikateľskej činnosti, ide o podiel v obchodnej spoločnosti, ktorý uvediete do bodu D/3 (ak je podiel vyšší ako 35-násobok minimálnej mzdy).

### Aké funkcie uvádzam v bode C/5 oznámenia AB?

Verejný funkcionár uvedie všetky funkcie, ktoré vykonáva popri verejnej funkcii, medzi ne nepatrí:

* verejná funkcia uvedená v bode B/strana 2 – 6 tlačiva,
* výkon podnikateľskej činnosti, ktorú uviedol v bode C/4.

### Musím uviesť v bode C/5 oznámenia AB presný „Dátum ujatia sa funkcie“ a „Funkčné alebo iné požitky“?

Áno.

* Dátum ujatia sa funkcie verejný funkcionár uvedie vo formáte DD/MM/RRRR.
* V prípade, ak verejný funkcionár nemá funkčné alebo iné požitky, uvedie „žiadne“, kolónku nemôže nechať prázdnu.

### Ako uvádzam príjmy pri podávaní oznámenia pri ujatí sa verejnej funkcie?

V bode C/6a a aj bode C/6b verejný funkcionár uvedie „0“, ak nevykonával v predchádzajúcom roku žiadnu verejnú funkciu, ktorá patrí do pôsobnosti výboru
(čl. 2 ods. 1 písm. a) až n), p), r), u) až zp) ústavného zákona č. 357/2004 Z. z.
o ochrane verejného záujmu pri výkone funkcií verejných funkcionárov v znení neskorších predpisov (ďalej len „ústavný zákon“).

### Ako uvádzam príjmy pri podávaní oznámenia k 30. 4.?

* Do bodu C/6a uvedie príjmy z verejnej funkcie, za ktorú oznámenie podáva. Vo formáte – zdaniteľný príjem (hrubý príjem), bez desatinných čísel, zaokrúhlené smerom nahor.
* V prípade, že vykonáva viac verejných funkcií, ktoré uviedol v bode B, uvedie súčet týchto príjmov.
* Pokiaľ verejný funkcionár nevykonával svoju funkciu po celý kalendárny rok, za ktorý podáva oznámenie, uvedie príjmy iba za mesiace, v ktorých bol vo verejnej funkcii.
* Do bodu C/6b uvedie všetky ostatné príjmy, ktoré mal popri výkone verejnej funkcie z výkonu iných funkcií, zamestnaní alebo činností. Vo formáte – zdaniteľný príjem (hrubý príjem), bez desatinných čísel, zaokrúhlené smerom nahor.
* Ak nebol vo verejnej funkcii v priebehu celého kalendárneho roka, tieto príjmy uvedie iba za mesiace, v ktorých bol vo verejnej funkcii.
* Za príjem sa v tomto bode nepovažuje napríklad príjem z prenájmu nehnuteľností, vyplatenie obchodného podielu, výživné a pod.
* Do bodu 6/a ani 6/b sa neuvádzajú paušálne náhrady, keďže nepodliehajú dani z príjmov.

### Aké prílohy priložím k oznámeniu pri ujatí sa verejnej funkcie?

Žiadne.

### Aké prílohy priložím k oznámeniu do 30. 4.?

Vyžaduje sa jedine relevantný doklad o príjmoch za predchádzajúci rok:

* kópia podaného daňového priznania alebo
* kópia ročného zúčtovania preddavkov na daň (od jednotlivých zamestnávateľov) alebo
* potvrdenie/potvrdenia zamestnávateľa/zamestnávateľov o zdaniteľných príjmoch.
* Do príloh sa neprikladá kópia LV ani nič podobné.

### Stačí mi zaslať potvrdenie o podaní daňového priznania?

Nie, je to nedostačujúce v zmysle čl. 7. ods. 2 ústavného zákona.

## ČASŤ D – Majetkové pomery

### Ako deklarujem majetkové pomery?

Strany formulára 10, 11, 12, 13 verejný funkcionár uvádza za každú fyzickú osobu žijúcu v domácnosti – manžela/manželku a neplnoleté deti na samostatnej strane, kde na strane 10 musí uviesť aj ich osobné údaje.

### Uvádzam majetkové pomery za manžela/manželku a neplnoleté deti aj v prípade, že nič nevlastnia?

Áno, aj keď manžel/manželka a neplnoleté deti osoba nič nevlastnia, verejný funkcionár jasne tieto osoby označí v záhlaví na každej strane a ponechá nevyplnené majetkové pomery.

### Ak mám s manželom/manželkou rovnaký majetok v BSM, stačí vyznačiť v záhlaví oboch a zaslať jednu stranu miesto dvoch?

Nie, aj spoločný majetok treba uviesť na osobitných stránkach – na jednej strane za Vás ako verejného funkcionára a na ďalšej za manžela/manželku.

### Ak mám manžela/manželku a neplnoleté deti, ale nežijú so mnou v domácnosti, uvádzam ich majetkové pomery?

V takomto prípade majetkové pomery za manžela/manželku a neplnoleté deti verejný funkcionár neuvádza.

### Ak mám partnera/partnerku, s ktorým žijeme v domácnosti, ale nie sme manželia, uvádzam za tieto majetkové pomery?

Nie, majetkové pomery uvádzate iba za manžela/manželku.

### Môžem nehnuteľné veci deklarovať v prílohe?

Nie, nehnuteľné veci verejný musí funkcionár vypísať priamo do tlačiva.

### Čo uvediem v bode D/2 – vlastníctvo hnuteľných vecí okrem motorového vozidla?

Vlastníctvo hnuteľnej veci uvádza verejný funkcionár len v prípade, ak ich hodnota presahuje 35-násobok minimálnej mzdy.

* Za hnuteľné veci sa považuje napr. vybavenie domácnosti, šperky, zbrane a pod.
* Verejný funkcionár neuvádza v tomto bode finančné prostriedky ani podiely v obchodných spoločnostiach, tieto uvedie v bode D/3.
* Je povinné vyplniť všetky kolónky.

### Ako uvediem v bode D/2 vlastníctvo motorového vozidla?

* V kolónke druh verejný funkcionár uvedie napr. osobné vozidlo, nákladné vozidlo, motocykel, traktor a pod.
* V kolónke továrenská značka motorového vozidla uvedie napr. Škoda, KIA, Opel a pod. bez bližšej špecifikácie typu.
* Je povinné vyplniť všetky kolónky.

### Čo uvediem v bode D/3 – vlastníctvo majetkového práva alebo inej majetkovej hodnoty?

Vlastníctvo majetkového práva alebo inej majetkovej hodnoty verejný funkcionár uvedie len v prípade, ak ich hodnota presahuje 35-násobok minimálnej mzdy.

* Za majetkové právo alebo inú majetkovú hodnotu sa považuje napr. úspory, finančné prostriedky na účte, podiel v obchodnej spoločnosti, akcie, pôžička tretej osobe, životné poistenie a pod.
* V tomto bode sa neidentifikujú tretie osoby, napr. bankové a iné finančné inštitúcie alebo identifikácia iných fyzických osôb alebo právnických osôb.
* Je povinné vyplniť všetky kolónky.

### Čo uvediem v bode D/4 – existencia záväzku?

V tomto bode verejný funkcionár okrem druhu záväzku musí vyplniť presný dátum vzniku záväzku v tvare DD/MM/RRRR.

* V kolónke výška podielu verejný funkcionár uvádza jeho/jej podiel na záväzku (napr. BSM, 1/1, 100% a pod.).
* Verejný funkcionár neuvádza v tomto bode výšku záväzku ani aktuálnu zostatkovú sumu záväzku.

### Čo uvediem v bode 7 – prijaté dary alebo iné výhody?

Verejný funkcionár uvedie dary alebo iné výhody, ktoré prijal verejný funkcionár, nie jeho manžel/manželka alebo neplnoleté deti.

* V tomto bode sa neidentifikujú tretie osoby, od ktorých bol dar alebo iná výhoda prijatá.

# Oznámenie typu C

### Pokiaľ ukončím jednu verejnú funkciu a kontinuálne – bez prerušenia mi začne ďalšia, aké sú moje povinnosti?

Za ten rok, keď sa verejnému funkcionárovi zmenila verejná funkcia, podáva k 30.4. oznámenie typu AB, ale je potrebné uviesť v oznámení obidve verejné funkcie (pokiaľ sú pod jedným písmenom – treba konkrétnu stranu oznámenia vytlačiť dvakrát).

### Pokiaľ ukončím jednu verejnú funkciu, nastane tam pauza a o pár mesiacov začnem novú verejnú funkciu (aj keď sa tak udeje v jednom roku), aké sú moje povinnosti?

Akonáhle nastala medzi verejnými funkciami pauza (aj keby išlo o 1 deň), nastáva povinnosť za ukončenú funkciu zaslať Oznámenie typu C do 30 dní po uplynutí jedného roka odo dňa skončenia výkonu verejnej funkcie. Súčasne verejný funkcionár podáva oznámenie k 30.4.

### Skončila mi počas roku verejná funkcia. Musím podávať oznámenie typu C v nasledujúcom kalendárnom roku po uplynutí 1 roku od skončenia verejnej funkcie?

Áno, verejný funkcionár je povinný podať oznámenie typu C, túto povinnosť nemajú iba nasledovní verejní funkcionári: bývalí poslanci NR SR, sudcovia Ústavného súdu SR, členovia Súdnej rady SR, verejný ochranca práv, členovia Bankovej rady Národnej banky Slovenska.